Diari Oficial de la Generalitat Valenciana


Sumari del DOGV 9728, del 20-11-2023 (2023/11791)

Extracte de la Resolució de 8 de novembre de 2023, del director general de LABORA Servei Valencià d'Ocupació i Formació, per la qual s'accepta la cessió gratuïta del dret de superfície de la finca registral 56708 per part de l'Ajuntament d'Alacant en favor de LABORA Servei Valencià d'Ocupació i Formació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9728

Data del DOGV
:   20-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/11155


Data del document
:   09-11-2023

Organisme emissor
:   Labora, Servici Valencià d'Ocupació i Formació

Tipus de document
:   Extracte

Descriptors 

:   * Labora, Servici Valencià d'Ocupació i Formació

Extracte de la Resolució de 8 de novembre de 2023, del director general de LABORA Servei Valencià d'Ocupació i Formació, per la qual s'accepta la cessió gratuïta del dret de superfície de la finca registral 56550 per part de l'Ajuntament d'Alacant en favor de LABORA Servei Valencià d'Ocupació i Formació. [2023/11014]  
  
L'Ajuntament d'Alacant és propietari d'una parcel·la amb edificacions situada al carrer Metal·lúrgies, 22-28, del polígon Babel d'Alacant, on es va ubicar fins a 2012 l'antic Centre d'Oficis construït per la Confederació Empresarial de la Província d'Alacant (número de finca registral 56.392, del Registre de la Propietat núm. 7 d'Alacant).  
  
L'esmentada finca núm. 56431 està integrada per les parcel·les 21, 22, 23 i 24 del Pla parcel·lari 24 i té una superfície de 3.556 metres quadrats. En l'interior existeixen les edificacions següents:  
- Construcció destinada a simulador de riscos laborals. Situada a la zona oest de la parcel·la total. Composta d'una estructura de formigó vista en tota la seua alçada, formada per semisoterrani, planta baixa, plantes 1a, 2a, 3a i coberta.  
- Edifici destinat per a centre de formació en prevenció de riscos laborals i oficis de la construcció (fase I per a tallers i fase II per a usos docents i administratius i places d'aparcament). Situat a la zona est de la parcel·la total. Composta de dues plantes comunicades entre si per escales i ascensor.  
Ateses les característiques de l'immoble, utilitzat anteriorment com a centre de Formació, la Direcció General d'Ocupació i Formació va manifestar interés a disposar d'aquest per a la implantació d'un nou centre LABORA Formació en la localitat d'Alacant.  
En data 8 de juliol de 2022, després de la tramitació del corresponent expedient, es va formalitzar un conveni de cooperació entre l'Ajuntament d'Alacant, l'Institut Valencià de Finances i LABORA Servei Valencià d'Ocupació i Formació, en el qual es regulaven les obligacions assumides per totes les parts intervinents per a fer possible la posada en marxa per part de LABORA en l'immoble, un centre LABORA Formació, per a persones desocupades o empleades mitjançant el qual millorar les habilitats i capacitats professionals de les persones, donar suport a l'emprenedoria i, en última instància, per a l'execució de qualsevol altra política activa d'ocupació.  
L'Ajuntament d'Alacant es comprometia mitjançant l'esmentat conveni a cedir gratuïtament a LABORA el dret de superfície sobre la finca registral número 56.392, situada al carrer Metal·lúrgies 22-28, quant al sòl i edificació construïda sobre aquesta, comprometent-se LABORA a la rehabilitació i adequació de les instal·lacions.  
  
La cessió del dret de superfície se subjecta al compliment de la totalitat de les condicions previstes en l'acord segon, i és a més objecte d'aquesta cessió l'atribució de la propietat temporal de les edificacions construïdes en l'immoble en favor de LABORA, que haurà de desenvolupar en el centre amb caràcter permanent una activitat formativa dirigida a persones desocupades.  
La cessió del dret de superfície té caràcter gratuït per a LABORA i s'atorga per un termini de 50 anys des de la formalització en escriptura pública, sens perjudici de les possibles pròrrogues. Transcorregut aquest termini, les construccions i instal·lacions existents a l'immoble revertiran a la possessió i propietat municipals.  
La Junta de Govern Local de l'Ajuntament d'Alacant en compliment de l'estipulat en el conveni subscrit, va adoptar en data 25 d'octubre de 2022 l'acord de cedir a LABORA un dret de superfície sobre l'immoble, situat al carrer Metal·lúrgies 22-28 del polígon Babel d'Alacant.  
En data 3 de maig de 2023 va ser emés informe favorable de la Direcció General de Patrimoni.  
En data 9 de juny de 2023 l'Advocacia de la Generalitat va emetre informe sobre aquesta resolució.  
La Llei 3/2000, de 17 d'abril, per la qual es crea LABORA Servei Valencià d'Ocupació i Formació segons redacció donada per la Llei 27/2018, de 27 de desembre, de mesures fiscals, de gestió administrativa i financera i d'organització de la Generalitat, estableix en l'article 10 que el patrimoni d'aquest està integrat pels béns i drets que li siguen adscrits o cedits per la Generalitat Valenciana o qualsevol administració pública, així com els que per qualsevol títol formen part del seu patrimoni.  
L'article 95.1 de la Llei 14/2003, de patrimoni, estableix que els organismes públics vinculats a la Generalitat Valenciana poden adquirir béns i drets a títol onerós o gratuït, i correspon a l'òrgan rector de l'organisme tal competència.  
L'article 27.2 de l'esmentada llei estableix que l'adquisició de béns i drets en virtut de transferència o cessió administrativa comporta l'afectació del bé i dret a l'ús general o al servei públic de què es tracte.  
  
L'article 53.1 de Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana disposa que el dret de superfície pot constituir-se «sobre construccions o edificacions ja realitzades o sobre habitatges, locals o elements privatius de construccions o edificacions, i atribueix al superficiari la propietat temporal d'aquestes, sense perjudici de la propietat separada del titular del sòl».  
D'altra banda, en el punt 2 de l'esmentat article 53 s'estableix que «Perquè el dret de superfície quede vàlidament constituït es requereix la seua formalització en escriptura pública i la inscripció d'aquesta en el Registre de la Propietat. A l'escriptura s'haurà de fixar necessàriament el termini de durada del dret de superfície, que no podrà excedir els noranta-nou anys».  
D'acord amb l'article 41.I A) lletra a, del Reial decret legislatiu 1/1993, de 24 de setembre, pel qual s'aprova el text refós de la Llei de l'impost sobre transmissions patrimonials i actes jurídics documentats estaran exempts d'aquest impost, l'Estat i les administracions públiques territorials i institucionals i els seus establiments de beneficència, cultura, Seguretat Social, docents o de fins científics.  
  
El Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA Servei Valencià d'Ocupació i Formació, atribueix en l'article 14.1 lletra k al director general -òrgan rector- la competència per a «aprovar les adquisicions, arrendaments i acceptació de cessions de béns immobles, sempre que el seu ús es destine exclusivament als fins previstos en la Llei de creació de SERVEF, i s'informe favorablement per la conselleria competent en matèria de patrimoni de la Generalitat». Queda acreditat en l'expedient la vinculació de les actuacions a desenvolupar en el bé immoble cedit amb els fins previstos en la llei de creació del SERVEF (actualment LABORA), entre els quals es troba l'impuls i execució de la política de la Generalitat Valenciana en matèria de formació professional.  
Vistos els preceptes legals esmentats i tota altra normativa aplicable, resolc:  
  
Primer  
Acceptar la cessió gratuïta del dret de superfície atorgat per l'Ajuntament d'Alacant en favor de LABORA Servei Valencià d'Ocupació i Formació sobre l'immoble que és al carrer Metal·lúrgies número 22-28 incloent-hi la cessió de les edificacions construïdes sobre aquell, amb la finalitat de rehabilitar i adequar les instal·lacions de l'immoble per a la posterior posada en marxa d'un nou centre LABORA de Formació, en compliment dels fins encomanats a aquest organisme autònom.  
  
  
Segon  
L'immoble es troba integrat per les parcel·les 21, 22, 23 i 24 del Pla parcel·lari 24 del municipi d'Alacant i té una superfície de 3.556 metres quadrats. En l'interior hi ha les edificacions següents:  
  
- Construcció destinada a simulador de riscos laborals. Situada a la zona oest de la parcel·la total. Composta d'una estructura de formigó vista en tota la seua alçada, formada per semisoterrani, planta baixa, plantes 1a, 2a, 3a i coberta.  
- Edifici destinat per a centre de formació en prevenció de riscos laborals i oficis de la construcció (fase I per a tallers i fase II per a usos docents i administratius i places d'aparcament). Situat a la zona est de la parcel·la total. Composta de dues plantes comunicades entre si per escales i ascensor.  
Es troba inscrit en el Registre de la Propietat d'Alacant núm. 7 al foli 161, llibre 1078, núm. de finca registral 56.392.  
  
Tercer  
Formalitzar la corresponent escriptura pública davant de notari i procedir a la seua inscripció en el Registre de la Propietat corresponent.  
  
Quart  
Donar d'alta el dret de superfície sobre l'immoble descrit anteriorment en l'Inventari General de Béns i Drets de LABORA Servei Valencià d'Ocupació i Formació, que s'incorporarà com a annex a l'Inventari General de Béns i Drets de la Generalitat Valenciana, en concepte de bé de domini públic afecte al servei públic de formació professional de l'organisme, al qual correspondrà les competències demanials, inclosa la seua administració, gestió i conservació i qualsevol altra prerrogativa prevista en la legislació sobre patrimoni.  
  
  
Cinqué  
Publicar la present resolució el Diari Oficial de la Generalitat Valenciana així com a la seua notificació a l'Ajuntament d'Alacant.  
  
  
La present resolució posa fi a la via administrativa i contra aquesta podrà formular-se recurs potestatiu de reposició, davant la direcció general de LABORA Servei Valencià d'Ocupació i Formació en el termini d'un mes, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu, davant els jutjats contenciosos administratius de la ciutat de València, en el termini de dos mesos, comptats des de l'endemà de la notificació, d'acord amb el que disposen els articles 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que el recurrent utilitze qualsevol altra via que considere oportuna. Així mateix, es podrà efectuar requeriment previ a la interposició del recurs contenciós administratiu, davant l'òrgan que va dictar l'acte en el termini de dos mesos, comptats des que l'Administració requerint l'haguera conegut, o pogut conéixer de conformitat amb el que es disposa en l'article 44 de l'esmentada Llei 29/1998.  
  
València, 9 de novembre de 2023.- El director general de LABORA Servei Valencià d'Ocupació i Formació: Antonio Galvañ Diez.